**Ministru kabineta noteikumu projekta „Noteikumi par valsts un Eiropas Savienības atbalsta piešķiršanas kārtību pasākumam „Ražotāju grupu un organizāciju izveide”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Normatīvā akta projekts izstrādāts, pamatojoties uz Lauksaimniecības un lauku attīstības likuma 5.panta ceturto daļu, kā arī uz Latvijas Lauku attīstības programmu 2014.–2020. gadam (turpmāk – LAP (2014–2020)). Minētā programma ir vidēja termiņa politikas plānošanas dokuments, kas nosaka lauksaimniecības attīstības mērķus un attīstības virzienus, kā arī to sasniegšanas veidu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Tā kā Latvijā ir labvēlīga ES un valsts atbalsta politika kooperācijas attīstīšanā, pēc Latvijas Republikas Uzņēmumu reģistra datiem, 2014.gada pirmajā pusgadā darbojās 130 lauksaimniecības pakalpojumu kooperatīvo sabiedrību. Visveiksmīgāk tās attīstījušas piena un graudu nozarē. 2014. gada pirmajā pusgadā no 130 lauksaimniecības pakalpojumu kooperatīvajām sabiedrībām 33 darbojās piena nozarē, 42 – graudu nozarē, 14 – gaļas nozarē un 17 – augļu un dārzeņu nozarē. 2013. gadā lauksaimniecības pakalpojumu kooperatīvās sabiedrības apvienoja 9293 biedrus. Kooperatīvo sabiedrību likums ar 2012. gada oktobri paredz dibināt un atzīt arī mežsaimniecības pakalpojumu kooperatīvās sabiedrības. Minētā likuma izpratnē mežsaimniecības pakalpojumu kooperatīvā sabiedrība ir meža īpašnieku kooperatīvā sabiedrība, kura sniedz mežsaimniecības un mežsaimnieciskās produkcijas realizācijas pakalpojumus, bet nenodarbojas ar mežsaimnieciskās produkcijas ražošanu. 2012. gadā izveidojās pirmās divas, bet 2013. gadā  – vēl četras mežsaimniecības pakalpojumu kooperatīvās sabiedrības, kas apvienoja 89 biedrus. Līdz 2014. gada pirmajam pusgadam Latvijā bija reģistrētas 7 mežsaimniecības pakalpojumu kooperatīvās sabiedrības, taču aktīvi darbojas tikai četras. Lai nodrošinātu kooperācijas pamatprincipu ievērošanas uzraudzību un sekmīgu kooperācijas attīstību Latvijā, ir izveidota kooperatīvu atbilstības izvērtēšanas sistēma. Katrs kooperatīvs, izpildot noteiktu kritēriju kopumu, var saņemt atbilstības statusu un ir tiesīgs pretendēt uz valsts un Eiropas Savienības atbalstu. Atbilstības statusu piešķir Lauksaimniecības kooperatīvu asociācija. 2014.gadā atbilstības statusu ir saņēmušas 59 lauksaimniecības pakalpojumu kooperatīvās sabiedrības; no tām 21 darbojas piena nozarē, 20 – graudu nozarē, 5 – augļu un dārzeņu nozarē, 3 – gaļas nozarē, 4 – daudznozares/bioloģiskajā nozarē, 2 – lauksaimniecības pakalpojumu nozarē un 4 – mežsaimniecības nozarē. Lai gan kooperatīvu skaits pakāpeniski palielinās, joprojām ir maz to aktīvo saimniecību, kas ir iesaistījušās kooperatīvu darbībā. Lauksaimniecības pakalpojumu kooperatīvajās sabiedrībās ir iesaistījušās aptuveni **42% saimniecību no to kopējā skaita, un tās ir uz tirgu orientētas saimniecības (22 tūkstoši). T**āpēc, lai veicinātu kooperāciju un nostiprinātu pašreizējo sabiedrību attīstību un to konkurenci kopējā tirgū, saskaņā ar LAP (2014**–**2020) un Padomes 2013. gada 17. decembra Regulas (EK) Nr.1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes regulu (EK) Nr.1698/2005 (turpmāk – Regula Nr.1305/2013) 27. pantu pasākumam “Ražotāju grupu un organizāciju izveide” paredzēts ES atbalsts. Atbalsta mērķis ir veicināt sabiedrību veidošanos un to efektīvu darbību centralizētas pirmapstrādes un mārketinga procesa nodrošināšanai (tostarp jaunu noieta tirgu apgūšanā), kā arī produkcijas realizācijai tirgū. Noteikumu projekta mērķis ir noteikt kārtību, kādā piešķir valsts un Eiropas Savienības atbalstu atklātu projektu iesniegumu konkursa veidā pasākumam “Ražotāju grupu un organizāciju izveide”, pamatojoties uz biznesa plānu. Noteikumu projekts nosaka atbalsta pretendentus, atbalsta saņemšanas nosacījumus, atbalsta apmēru un intensitāti, atbalsta attiecināmas izmaksas, atbalsta piešķiršanas, pieteikšanās kārtību un iesniedzamos dokumentus. Noteikumu projekts paredz, ka uz ražotāju grupas vai organizācijas atzīšanu Lauku atbalsta dienestā, pamatojoties uz tās izstrādāto biznesa plānu, varēs pretendēt tikai tās lauksaimniecības un mežsaimniecības pakalpojumu kooperatīvās sabiedrības, kurām būs piešķirts atbilstības statuss. Noteikumu projekts nosaka arī izņēmumus, proti, LAP (2014**–**2020) pasākumā “Ražotāju grupu un organizāciju izveide” uz atbalstu nevarēs pretendēt tās sabiedrības, grupas un organizācijas, kas atbilstības statusu pirmo reizi ieguvušas pirms 2014.gada, konvenciālās piena un graudu nozares atbilstīgās kooperatīvās sabiedrības, atbilstīgās kooperatīvās sabiedrības, kas atbilstības statusu pirmo reizi ieguvušas līdz 2014. gadam un pēc tam reorganizētas vai dibinātas no jauna. Tās kooperatīvās sabiedrības, kurām atbilstības statuss piešķirts 2014.gadā un pirms tā, ir tiesīgas saņemt atbalstu Lauku attīstības programmas 2007.– 2013.gada programmēšanas perioda pasākumā „Ražotāju grupas”. Lauku atbalsta dienests laikā no 2014.gada 18.decembra līdz 2015.gada 20.janvārim jau ir izsludinājis pieteikšanās kārtu atbalstam pasākumā „Ražotāju grupas”, un atbalsta saņemšanai šajā pasākumā var pieteikties arī 2014.gadā atbilstību ieguvušās kooperatīvās sabiedrības. Savukārt tās sabiedrības, grupas un organizācijas, kas atbilstības statusu pirmo reizi ieguvušas pirms 2014.gada, varēs saņemt atbalstu Lauku attīstības programmas 2014.–2020.gadam pasākumā „Ražotāju grupu un organizāciju izveide” – tajā pieteikšanās kārtu paredzēts izsludināt š.g. februārī, lai nerastos pārtraukums atbalsta pasākuma īstenošanā. Izņēmumi ir paredzēti, lai nepieļautu situāciju, kad atbalsts saimniecībai tiek piešķirts atkārtoti. Noteikumu projektā paredzēti atbalsta pretendenta nosacījumi. Viens no nosacījumiem ir tāds, ka uz atbalstu varēs pretendēt pretendents, kas Latvijas Republikas Uzņēmumu reģistrā ir reģistrēts ne agrāk kā 2012. gada 1. janvārī. Šāds nosacījums ir paredzēts, lai atbalstītu jaunās sabiedrības, kas savu darbību uzsākušas nesen. 2012. gadā ir izveidojušās pirmās divas mežsaimniecības kooperatīvās pakalpojumu sabiedrības, kas būs tiesīgas pretendēt uz atbalstu. Pretendentam ir jāiegūst atbilstības statuss un jāatbilst mazo un vidējo uzņēmumu definīcijai, kā noteikts Eiropas Parlamenta un Padomes (ES) 2013. gada 17. decembra Regulas Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, 2.pantā. Noteikumu projekts paredz, ka pretendents iesniegumam pievienos vienkāršotu biznesa plānu, un, pamatojoties uz to, Lauku atbalsta dienests atzīs pretendentu atbalsta saņemšanai. Īstenojot šo biznesa plānu, atbalsta pretendentam jāsasniedz visi biznesa plānā noteiktie mērķi un rezultatīvie rādītāji. Visā saistību periodā ir noteikti šādi uzraudzības rādītāji: pretendentam jāpalielina kopējais ar sabiedrības starpniecību pārdotās produkcijas neto apgrozījums vismaz par 20 procentiem, kā arī sabiedrības biedru skaits vismaz par 40 procentiem. Tā kā atbalsts tiek maksāts par iepriekšējā gadā sasniegtajiem rādītājiem, tad pirmajā darbības gadā atbalstu izmaksā, pamatojoties uz iepriekšējā saimnieciskā darbības gada rādītājiem. Līdz ar to atbalstam tiek rēķināts 16 procentu pieaugums, bet mērķa sasniegšanai – 20 procentu pieaugums. Rādītāji noteikti saskaņā ar LAP (2014**–**2020) mērķiem un sasniedzamajam rādītājam. Noteikumu projekts paredz atbalsta apmēru un intensitāti, proti, lauksaimniecības nozarē izmaksājamais maksimālais atbalsta apmērs vienā gadā nepārsniedz 100 000 *euro*, bet visā programmēšanas periodā – 500 000 *euro*. Savukārt mežsaimniecības nozarē izmaksājamais maksimālais atbalsta apmērs vienā gadā nepārsniedz 100 000 *euro*, bet jebkurā triju fiskālo gadu periodā pēc slīdoša principa tas nepārsniedz 200 000 *euro* atbilstoši *de minimis* regulējumam. Maksimālais atbalsta apmērs ir noteikts, ievērojot Eiropas Komisijas nosacījumus. Noteikumu projekts paredz, ka atbalstu izmaksā kā vienotas likmes atbalstu, kas sadalīts gada maksājumos, bet ne ilgāk kā piecus gadus pēc dienas, kad pretendents atzīts Lauku atbalsta dienestā, pamatojoties uz tā biznesa plānu saskaņā ar Regulas 1305/2013 27.panta 2.punkta prasībām. Regulas Nr.1305/2013 27.panta 2.punkts nosaka, ka atbalstu piešķir ražotāju grupām un organizācijām, ko oficiāli atzinusi dalībvalsts kompetentā iestāde, pamatojoties uz darījumdarbības plānu. Minētajā atbalsta pasākumā kompetentā iestāde ir Lauku atbalsta dienests, kas saskaņā ar Lauku atbalsta dienesta likuma 4.panta pirmās daļas 1.punkta nosacījumiem pieņem un izvērtē iesniegumus (projektus) atbalsta saņemšanai, pieņem lēmumu par finansējuma piešķiršanu vai atteikumu to piešķirt (attiecīgo lēmumu Regulas Nr.1305/2013 izpratnē var uzskatīt par biznesa plāna atzīšanu). Lauku atbalsta dienests atbalsta pretendenta projektu pieņem, izvērtē un apstiprina saskaņā ar Ministru kabineta 2014.gada 30.septembra noteikumos Nr.598 „Noteikumi par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020.gada plānošanas periodā” noteikto kārtību. Atbalstu plānots izmaksāt vienu reizi gadā, pamatojoties uz faktiskajām attiecināmajām izmaksām, kuras atbalsta pretendentam bijušas atbilstoši biznesa plānam. Turklāt atbalsta pretendentam ir tiesības četras reizes biznesa plāna īstenošanas laikā lēmumā par projekta iesnieguma apstiprināšanu noteiktajā termiņā pieprasīt priekšapmaksu, iesniedzot Lauku atbalsta dienestā priekšapmaksas pieprasījumu, lai tā nodrošinātu finanšu līdzekļu pieejamību un uzsāktu biznesa plāna īstenošanu. Noteikumu projekts nosaka, ka attiecināmās izmaksas ir vispārējās izmaksas, kas ir pamatotas un tieši saistītas ar biznesa plāna īstenošanu noteikumos noteikto mērķu sasniegšanai. Attiecināmajās izmaksās varēs ietvert biroja telpu īri, biroja aprīkojumu, datortehnikas un programmatūras iegādi, biroja juridiskās un biroja administratīvā personāla izmaksas (tai skaitā darba devēja valsts sociālās apdrošināšanas obligātās iemaksas), biroja administratīvās izmaksas, iekārtu, tehnikas, aprīkojuma iegādi un uzstādīšanu, loģistikas transporta iegādi, apmācību un konsultāciju izmaksas tirgvedības un saimnieciskās darbības prasmju attīstīšanai un citas izmaksas, kas tiks pamatotas ar biznesa plānu. Biroja administratīvā personāla izmaksās varēs iekļaut tirgvedības, loģistikas, informācijas tehnoloģijas sistēmu, lauksaimniecības vai mežsaimniecības speciālistu darba izmaksas kopā ar darbaspēka nodokļiem. Biroja administratīvajās izmaksās būs iespēja ietvert izdevumus par kancelejas precēm, apkuri, elektrību, telekomunikācijām, apsaimniekošanas pakalpojumiem, internetu, kā arī instrumentu un inventāra iegādi, autotransporta nomas un degvielas izdevumus, komandējuma izdevumus un izmaksas par sabiedriskā transporta izmantošanu. Noteikumu projekts paredz pieteikšanās kārtību un iesniedzamos dokumentus, kā arī atbilstoši LAP (2014**–**2020) noteiktajam biznesa plāna atlases kritērijus ar mērķi priekšroku dot atbalsta pretendentiem, kuriem ir izstrādāts kvalitatīvāks biznesa plāns. Lielāks punktu skaits ir paredzēts biznesa plāna projektiem, kuros būs ietverta detalizēta informācija par izvēlētās aktivitātes īstenošanu, norādot šīs aktivitātes izvēles pamatojumu, saimniecisko izdevīgumu un ieguvumu salīdzinājumā ar citām līdzīgām alternatīvām, ar kurām varētu sasniegt plānoto mērķi. Tāpat priekšroka tiks dota pretendentiem, kas pirms biznesa plāna īstenošanas būs izvērtējuši iespējamos riska faktorus saistībā ar tirgus izmaiņām, cilvēkresursiem un citiem iespējamiem faktoriem, kas varētu rasties biznesa plāna īstenošanas laikā. Lai atvieglotu biznesa plāna sagatavošanu, noteikumu projekta pielikumā ir dota biznesa plāna parauga veidlapa. Pretendents atbalstam varēs pieteikties Lauku atbalsta dienestā pēc attiecīgās kārtas izsludināšanas oficiālajā izdevumā “Latvijas Vēstnesis”, iesniedzot atbilstoši aizpildītus noteikumos paredzētos dokumentus.  |
| 3. | Projekta izstrādē iesaistītās institūcijas | Zemkopības ministrija, Lauku atbalsta dienests un biedrība „Latvijas Lauksaimniecības kooperatīvu asociācija”. |
| 4. | Cita informācija | Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķgrupa ir atbilstīgās lauksaimniecības un mežsaimniecības pakalpojumu kooperatīvās sabiedrības, kas Latvijas Republikas Uzņēmumu reģistrā ir reģistrētas ne agrāk kā 2012. gada 1. janvārī. Pēc Uzņēmumu reģistra datiem, 2012. gadā ir reģistrētas divas, 2013. gadā – četras un 2014. gadā – viena jauna mežsaimniecības pakalpojumu kooperatīvā sabiedrība. Tāpat 2012. gadā ir reģistrētas četras, 2013. gadā – 12 un 2014. gadā – četras jaunas lauksaimniecības pakalpojumu kooperatīvās sabiedrības. Kopā pēc situācijas 2014. gadā ir reģistrētas septiņas jaundibinātās mežsaimniecības un 20 jaundibinātās lauksaimniecības sabiedrības. Iesniegumu par atbilstību 2014. gadā iesniedza 62 lauksaimniecības un mežsaimniecības pakalpojumu kooperatīvās sabiedrības, no kurām atbilstības statusu ieguva 53 lauksaimniecības un 4 mežsaimniecības pakalpojumu kooperatīvās sabiedrības. Kopā 2014. gadā atbilstības statusu ieguva 57 sabiedrības, no kurām piecas ir jaundibinātās, tāpēc tās ir tiesīgas pretendēt uz atbalstu pasākumā “Ražotāju grupu un organizāciju izveide”. Provizoriski visā programmēšanas periodā uz atbalstu varētu pieteikties 10 sabiedrību. |
| 2. | Tiesiskā regulējuma ietekme uz tautsaimniecību un administratīvo slogu | Pieteikšanās uz atbalstu ir brīvprātīga.Atbalsts veicinās sabiedrību ekonomisko attīstību un sekmēs konkurētspēju tirgū. Atbalsta saņemšanai pretendents pēc kārtas izsludināšanas oficiālajā izdevumā “Latvijas Vēstnesis” Lauku atbalsta dienestā iesniedz iesniegumu un noteikumos paredzētos dokumentus. Aptuvenās administratīvās izmaksas kopā varētu būt 3 619,55 *euro*. |
| 3. | Administratīvo izmaksu monetārs novērtējums | Mērķgrupa ir 10 atbilstīgo lauksaimniecības un mežsaimniecības pakalpojumu kooperatīvo sabiedrību. Mērķgrupas administratīvās izmaksas veido iesnieguma aizpildīšana, attiecīgās informācijas un biznesa plāna sagatavošana un dokumentu iesniegšana (pasta izdevumi). Tā kā sabiedrības ik gadu apkopo informāciju par savu saimniecisko darbību, tad pēc būtības pamatdokumentu sagatavošana nav laikietilpīga. Proti, var pieņemt, ka nepieciešamo pamatdokumentu sagatavošanai vidēji nepieciešams laiks vienam darbiniekam nepārsniedz 4 stundas, pieņemot, ka darba devējam stundas likme ar nodokļiem veido 8,17 *euro*. C = (f x l) x (n x b) = (8,17 x 4) x (10 x 1) = 326,8 *euro*Pieņemot, ka vienkāršota biznesa plāna sagatavošanai vidēji nepieciešams laiks vienam darbiniekam nepārsniedz 40 stundas un darba devējam stundas likme ar nodokļiem veido 8,17 *euro*.C = (f x l) x (n x b) = (8,17 x 32) x (10 x 1) = 2614,4 *euro*, kurC – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apmērs, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);l – laika patēriņš, kas nepieciešams, lai sagatavotu informāciju, kuras sniegšanu paredz projekts;n – subjektu skaits, uz ko attiecas projektā paredzētās informācijas sniegšanas prasības;b – reizes, cik bieži gada laikā projekts paredz informācijas sniegšanu.Vienlaikus izmaksas veido:• iesniedzamie dokumenti (vidēji 15 lapu) un to izdrukas izmaksas par 1 lp. (aptuveni 0,07 *euro*) – 10 x 15 x 0,07 = 10,5 *euro*;• pasta izdevumi, pieņemot, ka visi iesniegumus nosūta pa pastu (vienkārša vēstule – cena vidēji pēc svara 1,71 *euro*) – 10 x 0,50 = 5,0 *euro.*Mērķgrupas aptuvenās administratīvās izmaksas varētu būt 2956,7 *euro.*Lauku atbalsta dienesta administratīvās izmaksas veido informācijas publicēšana par kārtas izsludināšanu oficiālajā izdevumā “Latvijas Vēstnesis” aptuveni 9,25 *euro* apmērā, kā arī informācijas pieņemšana, apstrāde, izvērtēšana un uzglabāšana. Aptuvenās izmaksas:informācijas pieņemšana un apstrāde, izvērtēšanaC = (f x l) x (n x b) = (8,17x8) x (10x1) = 653,6 *euro*.Informācijas uzglabāšana neradīs administratīvo slogu. Aptuvenās administratīvās izmaksas varētu veidot 662,85 *euro.*Tātad kopējās administratīvās izmaksas ir prognozējamas ap 3 619,55 *euro*. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (*euro*) |
| **2016.gads** | **2017.gads** | **2018.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 |  597 346 |  1 094 338 |  1 481 992 |  1 750 765 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  597 346 |  1 094 338 |  1 481 992 |  1 750 765 |
| 1.2. valsts speciālais budžets | 0 |  Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 1.3. pašvaldību budžets | 0 |  Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 2. Budžeta izdevumi: | 0 |  878 450 |    + 147 580 |    – 308 371 |    – 483 195 |
| 2.1. valsts pamatbudžets | 0 |  878 450 |   + 147 580 |   – 308 371 |   – 483 195 |
| 2.2. valsts speciālais budžets | 0 |  Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 2.3. pašvaldību budžets | 0 |  Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 3. Finansiālā ietekme: | 0 |  -281 104 |  -514 982 | -697 407 |  -823 889 |
| 3.1. valsts pamatbudžets | 0 |  -281 104 |  -514 982 | -697 407 |  -823 889 |
| 3.2. speciālais budžets | 0 |  Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 3.3. pašvaldību budžets | 0 |  Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 00 | 281 104 | 514 982 | 697 407 | 823 889 |
|  Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
|  Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5.3. pašvaldību budžets |  Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Kopējais finansējumsLAP (2014**–**2020) **pasākumam** “Ražotāju grupu un organizāciju izveide” ir 2 780 187 *euro*, no kuriem ES līdzfinansējums no Eiropas Lauksaimniecības fonda lauku attīstībai (ELFLA) plānots 68% jeb 1 890 527 *euro* apmērā, bet Latvijas valsts budžeta līdzfinansējums ir 32% jeb 889 660 *euro*. Pasākumu plānots īstenot 5 gadus. Provizoriski plānots, ka uz atbalstu varētu pieteikties 10 sabiedrību. Aprēķini veikti, pieņemot, ka, šo sabiedrību pirmajā pieteikšanās gadā pārdotā biedru saražotā produkcijas vērtība vidēji ir aptuveni EUR 878 450 un pārdotās produkcijas apjoms palielinās vismaz par četriem procentiem gadā vai 20 procentiem visā saistību periodā. 2015.gadā (pirmais gads) atbalstam piemēro 10% (EUR 878 450 x 10 % = 87 845 x 10 sabiedrības = EUR 878 450), 2016.gadā (otrais gads) atbalstam piemēro 8% (EUR 913 588 x 8 % = 73 087 x 10 sabiedrības = EUR 730 870), 2017.gadā (trešais gads) atbalstam piemēro 6% (EUR 950 132 x 6 % = 57 008 x 10 sabiedrības = EUR 570 079), 2018.gadā (ceturtais gads) atbalstam piemēro 4% (EUR 988 137 x 4 % = 39 525 x 10 sabiedrības = EUR 395 255), 2019.gadā (piektais gads) atbalstam piemēro 2% (EUR 1 027 662 x 2 % = 20 533 x 10 sabiedrības = EUR 205 533). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pēc noteikumu projekta apstiprināšanas Ministru kabinetā 2015.gadam papildus nepieciešamo finansējumu EUR 878 450 apmērā LAP (2014**–**2020) pasākuma “Ražotāju grupu un organizāciju izveide” īstenošanai Zemkopības ministrija normatīvajos aktos noteiktajā kārtībā pieprasīs no budžeta resora „74.Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, paredzot to Zemkopības ministrijas budžeta programmā 65.08.00. „Maksājumu iestādes izdevumi Eiropas Lauksaimniecības fonda lauku attīstībai (ELFLA) projektu un pasākumu īstenošanai (2014–2020)”. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula (EK) Nr.1305/2013; Regula (ES) Nr. 1407/2013  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Atbalstu paredzēts sniegt saskaņā ar Padomes 2013. gada 17.decembra Regulas (EK) Nr.1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes regulu (EK) Nr.1698/2005 (turpmāk – Regula Nr.1305/2013) 27.pantu un Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam. |
| A | B | C | D |
| Regulas Nr.1305/2013 27.panta 1.punkts | 3.1.apakšpunkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.1407/2013 6.panta 1.punkts | 3.2. un 34.8.apakšpunkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.1305/2013 27.panta 1.punkta „a” apakšpunkts | 9.punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.1305/2013 27.panta 1.punkta „b” apakšpunkts | 9.punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.1305/2013 27.panta 1.punkta „c” apakšpunkts | 9.punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.1305/2013 27.panta 1.punkta „d” apakšpunkts | 9.punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.1305/2013 27.panta 2.punkts  | 7. un 10.punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.1305/2013 27.panta 3.punkts  | 14., 15., 21. un 27.punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.1305/2013 27.panta 4.punkts  | 14., 15. un16.punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.1305/2013 27.panta 4.punkts  | 1.pielikums | Ieviests pilnībā. | Neparedz stingrākas prasības kā ES tiesību normas. |
| Regulas Nr.1407/2013 1.pants | 12.punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.1407/2013 1.panta 1.punkts |  8.2.apakšpunkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.1407/2013 1.panta 1.punkta„a” apakšpunkts | 8.2.apakšpunkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.1407/2013 1.panta 1.punkta„b” apakšpunkts | 8.2.apakšpunkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.1407/2013 1.panta 1.punkta„c” apakšpunkts | 8.2.apakšpunkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.1407/2013 2.panta 2.punkts | 17.punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.1407/2013 3.panta 2.punkts | 17. un 20.punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.1407/2013 4.panta 3.punkta „a” apakšpunkts | 8.1.apakšpunkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.1407/2013 5.panta 1.punkts | 20.punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.1407/2013 5.panta 2.punkts | 20.punkts | Ieviests pilnībā. | Neparedz stingrākas prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regula Nr.1305/2013 dalībvalstīm nosaka rīcības brīvību, ieviešot regulu, tomēr izvēlētajiem nosacījumiem ir jābūt aprakstītiem LAP (2014–2020) un pamatotiem ar visaptverošu SVID analīzi. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Iekļauj informāciju atbilstoši instrukcijas 58.1.apakšpunktā noteiktajam |  Projekts šo jomu neskar. |  Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām |  Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projekta izstrādes uzsākšanu ir informēta Lauksaimnieku organizāciju sadarbības padome, Zemnieku saeima, Latvijas Lauksaimniecības kooperatīvu asociācija un Latvijas Meža īpašnieku biedrība. |
| 2. | Sabiedrības līdzdalība projekta izstrādē | Noteikumu projekta izstrādes gaitā konsultācijas notikušas ar Lauksaimnieku organizāciju sadarbības padomi, Zemnieku saeimu, kā arī ar Latvijas Lauksaimniecības kooperatīvu asociāciju un Latvijas Meža īpašnieku biedrību. Lauksaimniecības un lauku attīstības likuma 12.panta pirmā daļa nosaka, ka „Zemkopības ministrija, izstrādājot un īstenojot lauksaimniecības un lauku attīstības politiku, konsultējas ar Lauksaimniecības organizāciju sadarbības padomi”. Minētajās organizācijās ietilpst lielākā daļa nelielo lauksaimnieku un zivsaimnieku biedrību un nodibinājumu, kas pārstāv visu lauksaimniecības nozaru un zivsaimniecības intereses.Projekta izstrādē piedalās biedrība „Latvijas Lauksaimniecības kooperatīvu asociācija”, kas apvieno lauksaimniecības pakalpojumu kooperatīvās sabiedrības un **biedrību „**Latvijas Meža īpašnieku biedrība”**.**Projekts ir publiski pieejams Ministru kabineta tīmekļa vietnē, tāpēc tā izstrādes laikā ir nodrošināta sabiedrības līdzdalība. |
| 3. | Sabiedrības līdzdalības rezultāti | Nevalstiskās organizācijas piedalījās Latvijas lauku attīstības programmas 2014.–2020.gadam Pagaidu Uzraudzības komitejas sanāksmēs, kurās tika diskutēts par LAP (2014–2020) plānošanas perioda nosacījumiem. Biedrības un nodibinājumi atbalstīja noteikumu projekta turpmāko virzību un iesniedza vairākus priekšlikumus. Iesniegtie priekšlikumi par atbalsta saņemšanas nosacījumiem un projektu vērtēšanu ir ņemti vērā un ietverti noteikumu projektā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Biedrība „Latvijas Lauksaimniecības kooperatīvu asociācija”, kurai saskaņā ar Valsts pārvaldes iekārtas likumā noteikto kārtību ir deleģēta lauksaimniecības pakalpojumu kooperatīvo sabiedrību atbilstības izvērtēšana.Lauku atbalsta dienests, kas atbilstoši normatīvajiem aktiem par valsts un Eiropas Savienības atbalsta piešķiršanu lauku un zivsaimniecības attīstībai pieņem lēmumu par atbalsta piešķiršanu. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts iesaistīto institūciju funkcijas un uzdevumus nemaina un nepaplašina.  |
| 3. | Cita informācija | Nav. |

*Anotācijas IV sadaļa – projekts šo jomu neskar.*

##### Zemkopības ministrs J. Dūklavs

23.01.2015. 11:32

R.Zapereckis

67027301, Ritvars.Zapereckis@zm.gov.lv